Shuwaka da Turanci kuma Bitter leaf yarbawa suna kiran ta da Ewúro sai kuma Igbo onugbu Ityuna da yaren Tiv, oriwo Edo, Awɔnwono (Akan), harwa yau Hausawa suna kiran Shuwaka da 'chusar-doki: , mululuza da yaren Luganda, labwori da yaren Acholi, olusia da yaren Luo, ndoleh da yaren Cameroon da kuma Olubirizi da yaren Lusoga. ita shuwaka wata nau'in bishiya ce ko kuma wata ita iya ce wadda take da ganye kore wanda akanyi miya da ganyen ta ɗin musamman miyan tuwo, shuwaka tana ɗan yin girma daidai gwargwado don tsayin ta yana kaiwa mita 1,200 (3,900ft) zuwa mita 2,000 (6,900ft) kenan sai kuma ganyenta yana kai tsayin mita 6-8 ganyen ta ko sabo ko tsoho duka sunada tsami/bauri, a lokacin da mutum yake cin ganyen ta zai dinga jin wannan tsami/ɗaci amma bayan ya gama zuwa wani lokaci sai ya fara jin zaƙi a cikin bakin shi da maƙogwaro ko kuma bayan ansha miyarta. Masana da masu Bincike sun tabbatar cewa shuwaka tafi fitowa a gefen rafi da cikin kurmi da kuma gefen hanya wato dai tafi son wajen da yake da damshi-damshi wajen da ba foƙo ba.